OpenLLM-France/wikimedia huggingface dataset:
# Kizellañ

Kizellañ zo un arz ma taolenner un dra bennak pe un den bennak e teir ment, diwar reiñ stumm d'un danvez bennak, evel maen, kod pe ur metal bennak.
Pa vez kaoz eus mein e vez anv eus benañ ivez. Teuzet ha moulet e vez ar metal kentoc'h eget e venañ.
Gant ur gizell e vez kizellet peurvuiañ.

## Kizellerien brudet

| Alamagn Käthe Kollwitz | Bro-C'hall Camille Claudel Aristide Maillol François Pompon Pierre Roche Auguste Rodin François Rude | Gres Fidias Kefisodotos Praksiteles | Mec'hiko Leonora Carrington |

## Skeudennaoueg

* Iliz Sant-Pêr, Sant-Nikolaz-ar-Pelem
* Kalvar Gurunuhel, XVI$^{vet}$ kantved
* Iliz Sant Korneli, Karnag, XVII$^{vet}$ ha XVIII$^{vet}$ kantved

## Pennadoù kar

* Delwenn
# An Diaoul Dieub

An diaoul dieub eo anv an ti-embann zo bet savet e 2007 e Montroulez gant Erwan ar Rouz ha sikour Koulizh Kedez.

## Identelezh an ti-embann

An ti-embann-se a zo bet savet evit lakaat war-wel oberennoù araokour hag anveliour e-ser klask nevesaat lennegezh Breizh dre ar c'hrouiñ, an treiñ hag an imbourc'hiñ. Evit poent ne embann ken An Diaoul Dieub met oberennoù Koulizh Kedez.
Arouez an ti-embann-se eo an "daleth" doubl (dor eo ster ar ger hebraek "daleth" hag anv ul lizherenn war un dro).

## Levraoueg An Diaoul Dieub

Sed amañ da-heul penaos e kinnig an ti-embann-se al levrioù deuet er-maez digantañ:
"Ul levr puilh a varzhoniezh, daou levr ret-holl a droidigezh varzhoniezh, ur romant diroll, ul levr danevelloù gouez ha dizoue : sed hor pemp levr kentañ deuet er-maez e 2008 ha 2009. Pemp levr a dalvoudegezh anat d'ar re a briz al lennegezh."
* E-ser awen ar bed (gant barzhed pennañ an ugentvet kantved : Tzvetaeva, Blok, C'hlebnikov, Maiakovski, Celan, Char ...), troet gant Koulizh Kedez, ISBN 978-2-9532321-4-1
* Kan ar garantez hag an avel, tri lev biblek, troet diwar an hebraeg gant Koulizh Kedez, ISBN 978-2-9532321-0-3
* Strafuilh ar mor, Koulizh Kedez, ISBN 978-2-9532321-2-7
* Troioù-kaer Dom Lom, Koulizh Kedez, , ISBN 978-2-9532321-1-0
* Uzien Announ, Koulizh Kedez, ISBN 978-2-9532321-3-4

## Liammoù

* Lec'hienn-Internet embannadurioù An Diaoul Dieub

## Notennoù

* ↑ Testenn "ur yezh evit ar bed" war load An diaoul Dieub
# Naved Trugarez Doue

Naved Trugarez Doue zo un naved a bedennoù da gregiñ da zeiz Gwener ar Groaz betek ar Sul war-lerc’h Sul Fask, hag a zo bet diskleriet « Gouel Trugarez Doue » (Misericordi Divina) gant an Iliz katolik.
Hervez an Iliz, d’ar 14 a viz Gwengolo 1935, e lavaras Jezuz Krist da santez Faostina (santelezhet e 2000) penaos dibunañ Chapeled an Drugarez. Er c'hontrol d'ar Rozera kinniget da sant Dominig gant an Itron-Varia e vez pedet ar chapeledad-se gant pedennoù diazezet war ar C'hrist ha neket war an Itron-Varia a-benn degemer trugarez Doue ar Mab, dre e Basion.

## Promesaoù

An navad-se zo ur bedenn a c'houlenn ma tegasfe grasoù d'ar re en ped. Ar promesaoù kinniget gant Jezuz-Krist da santez Faostina ha d'ar re a bedfe an navad-se a vefe ar re-se :
« Ma merc'h, laka an eneoù da baterat war ar chapeled-mañ a'm eus roet dit. Plijout a ra din reiñ grasoù da gement tra a c'houlennint gantañ.» (An Deizlevrig)
« Ar veleion en roio d'ar bec'herion evel ur plankenn diwezhañ a silvidigezh ; ha zoken ar pec'her ar startañ, ma tibun ar chapeledad-se ur wezh a resevo gras va zrugarez.» (An Deizlevrig)
Ouzhpenn-se en dije promesaet Jezuz-Krist ur marv c'hwek evit an dud a bed an naved-se :
« Da eur ar marv e tifennin evel ma c'hlod-me kement ene en do dibunet ar chapeledad-se he-unan pe, a-hend-all, m'o do pedet tud arall e-tal un den war e dremenvan, e vo kenkoulz ma induljañs ganto.» (An Deizlevrig)

## Penaos pediñ naved Trugarez Doue

1. Ober sin ar groaz
2. Lavarout teir gwezh :"Gwad ha dour, hag a strinkas eus kalon Jezuz evel andon an Drugarez evidomp, fiziañs a'm bez ennoc'h"
3. Lavarout ur Pater Noster
4. Lavarout un Ave Maria
5.Lavarout ur C'hredo
6.War bep greunenn voan : "Dre e Basion boanius, ho pet truez ouzhimp hag ouzh ar bed a-bezh"
7.War bep greunenn dev : "Tad peurbadus, profañ a ran deoc'h Korf, Gwad, Ene ha Doueelezh ho mab muiañ-karet, Hon Salver Jezuz-Krist, evit azgoulenn ganeoc'h pardon hon pec'hedoù ha pardon reoù ar bed a-bezh"
8.E diwezh ar chapeled, lavarout teir gwezh :"Doue santel, Doue kreñv, Doue divarvel, ho pet truez ouzhimp hag ouzh ar bed a-bezh."

## Da be goulz pediñ ar chapeledad-se

Bep devezh a ya d'ober an nav deiz a vez etre Gwener ar Groaz ha sul Trugarez Doue, d'an eur a anver Eur an Trugarez a zo 15e peogwir e varvas Jezuz Krist d'an eur-mañ ha goulenn a reas an aotrou Krist ouzh santez Faostina ma vefe dibunet ar chapeledad d'an eur a 15 eur.

## Notennoù

* ↑ An Deizlevrig eo anv journal speredel santez Faostina. Embannet e voe war-lerc'h he marv.
# BBC News

BBC News zo ur rann eus ar British Broadcasting Corporation (BBC) karget da zastum hag embann keleier er Rouantelezh-Unanet hag er bed. An departamant keleier brasañ dre ar bed eo a-fed skignañ ha produiñ, gant 120 eurvezh abadennoù radio pe skinwel bemdez. Ouzhpenn-se, ul loden eus al labour a zo savet evit ar rouedad internet. Ouzhpenn 5500 kazetenner a vez o labourat er servij, gant 50 burev kelaouiñ en estrenvro e-lec'h ma vez ouzhpenn 250 kenskriver o labourat. Deborah Turness a zo e penn aozadur ar c'helaouiñ abaoe miz Gwengolo 2022.

## Notennoù ha daveennoù

* ↑ Boaden, Helen (18 a viz Du 2004). "NewsWatch – About BBC News – This is BBC News".
* ↑ Content.
* ↑ BBC News (TV) Platform - BBC Studios (2023-12-10).
* ↑ (11 a viz C'hwevrer 2013) Practising Global Journalism: Exploring Reporting Issues Worldwide. CRC Press, Chapter 1, Page 24. ISBN 9781136029868.
* ↑ A message to staff from Deborah Turness, CEO BBC News and Current Affairs (en).
# Ar stourmer

Ar Stourmer a oa ur gelaouenn krouet gant Goulven Pennaod e 1962. Al linenn-stur anezhi a oa an ideologiezh genel-werinelour, ar vroadelouriezh vreizhat hag an nevez-paganiezh. Dister-tre an niver a dud a lenne ar gelaouenn.

## Skrivagnerion ar gelaouenn

C'hwezek niverenn a yeas d'ober heuliad niverennoù Ar Stourmer etre miz Genver 1962 ha miz Here 1964. Remont Jestin, Jon Mirande, Mikael Josseaume — hag a voe e penn ur gevredigezh Fraternité de la croix gammée ("Breuriezh an hevoud") he anv — hag R. Glemareg a genlabouras gant Goulven Pennaod evit he sevel.

## Danvez

Peurliesañ e kaved pennadoù hag a zisplege diazezoù ar ouennelouriezh hag an nevez-paganiezh enni ("Hent ar ouenn ? Hent an natur." gant Rigakos, en niverennoù 1, 2,3). Pennadoù ilizkas ("Ha kristen eo Doue an tad ?", R. Glemareg, niverenn 3) ha pennadoù war an etrekeltiegezh ha war ar yezhadur a gaved enni ivez.
Levezonet bras e veze gant an ideologiezh nazi. Skeudennaouet e veze gant arouezioù an Trede Reich ha reoù pagan : hevoudoù, swastikaoù, runoù gotek. Troidigezhioù kanennoù nazi a veze kavet en he niverennoù ( "Horst-Wessel-Lied" pe "Pa zeuio an SS en-dro").

## Notennoù

* ↑ Ar Stourmer, Projet de recherche en littérature de langue bretonne (Prelib)
* ↑ "On y reconnaîte la patte d'un extrémiste d'inspiration armoricaine fort actif, alors animateur de la Fraternité de la Croix gammée, Michel Josseaume. (in Petit dictionnaire des cultes politiques en France, 1960 - 2000" Cyril Le Tallec.
# Ar Stourmer

Ar Stourmer a oa ur gelaouenn krouet gant Goulven Pennaod e 1962. Al linenn-stur anezhi a oa an ideologiezh genel-werinelour, ar vroadelouriezh vreizhat hag an nevez-paganiezh. Dister-tre an niver a dud a lenne ar gelaouenn.

## Skrivagnerion ar gelaouenn

C'hwezek niverenn a yeas d'ober heuliad niverennoù Ar Stourmer etre miz Genver 1962 ha miz Here 1964. Remont Jestin, Jon Mirande, Mikael Josseaume — hag a voe e penn ur gevredigezh Fraternité de la croix gammée ("Breuriezh an hevoud") he anv — hag R. Glemareg a genlabouras gant Goulven Pennaod evit he sevel.

## Danvez

Peurliesañ e kaved pennadoù hag a zisplege diazezoù ar ouennelouriezh hag an nevez-paganiezh enni ("Hent ar ouenn ? Hent an natur." gant Rigakos, en niverennoù 1, 2,3). Pennadoù ilizkas ("Ha kristen eo Doue an tad ?", R. Glemareg, niverenn 3) ha pennadoù war an etrekeltiegezh ha war ar yezhadur a gaved enni ivez.
Levezonet bras e veze gant an ideologiezh nazi. Skeudennaouet e veze gant arouezioù an Trede Reich ha reoù pagan : hevoudoù, swastikaoù, runoù gotek. Troidigezhioù kanennoù nazi a veze kavet en he niverennoù ( "Horst-Wessel-Lied" pe "Pa zeuio an SS en-dro").

## Notennoù

* ↑ Ar Stourmer, Projet de recherche en littérature de langue bretonne (Prelib)
* ↑ "On y reconnaîte la patte d'un extrémiste d'inspiration armoricaine fort actif, alors animateur de la Fraternité de la Croix gammée, Michel Josseaume. (in Petit dictionnaire des cultes politiques en France, 1960 - 2000" Cyril Le Tallec.
# Eugène Cavaignac

Louis Eugène Cavaignac, anvet ivez jeneral Cavaignac, ganet d'ar 15 a viz Here 1802 (23 Miz ar Vendem bloaz XI) e Pariz, ha marvet d'an 28 a viz Here 1857 e Flée, zo ur jeneral hag un den-stad gall .
Deuet e oa da vezañ gouarnour Aljeria e 1848 goude bezañ bet komandant ar Zouaved etre 1840 ha 1845. Anvet e voe da brezidant Kuzul ar Vinistred e-kerzh ar bloavezh 1848, ha kannad e voe e dilennadeg prezidant 1848, met trec'het e voe gant Loeiz-Napoleon Bonaparte .

## Remzad en arme

Kabiten e voe en eil rejimant ijinouriezh e-pad ergerzhadeg Morea, aozet evit harpañ an dizalc'hourien c'hresian etre 1828 ha 1829 e-pad Brezel Dizalc'hiezh Gres.
E 1830, Louis-Eugène Cavaignac a gemeras tu an emsaverien barizian. Goude Dispac'h 1830 e tiskouezas splann e zoareoù republikan. Abalamour d'e vennozhioù e voe kaset pell diouzh Bro-C'hall.

## Aljeria

Kaset e voe Cavaignac da Aljeria e 1832. Stourm a reas en arme c'hall a-enep an tiern aljerian Abd el-Kader, betek ma voe anvet da benn batailhon gant ar marichal Bugeaud. Buan e kuitaas Afrika hag e tistroas da Vro-C'hall abalamour da ziaesterioù yec'hed.
Ur wech pareet e tistroas da Aljer. Gloazet e voe div wech, ha dont a reas da vezañ koronal ar Zouaved, ur rejimant trevadennel brudet-kenañ. Kenderc'hel a reas da servij Bro-C'hall dre e oberoù en arme. E 1844 e voe ijinet gantañ ar mogadurioù : kantadoù a Sbeha, ur meuriad aljerian, a zo mogedaet betek ar marv er mougevioù ma oant bet o repuiñ.

## Dispac'h 1848

Goude dispac'h miz C'hwevrer 1848, anvet e voe Cavaignac e penn ar gouarnamant da c'hortoz goude bezañ bet dilennet kannad ar bobl e departamantoù Seine ha Lot .
D'an 23 a viz Mezheven e krogas ar pezh a zo anavezet evel Deizioù Mezheven, da lâret eo un emsavadeg gant ar Republikaned-Sokial e Pariz, kroget gant micherourien Atalieroù Pariz. Cavaignac a nac'has da gentañ kas an arme, met ur wech roet an hollc'halloudoù dezhañ, d'ar 24, e voe mouget an emsavadeg gantañ. Lazhet e voe tro 1600 soudard ha tro 4000 micherour emsavet. Lesanvet e voe "Priñs ar gwad" goude an torfed-se.

## Fin e remzad politikel ha marv

Trec'het e voe gant Louis-Napoléon Bonaparte e dilennadeg prezidant miz Kerzu 1848 (Bonaparte a dapas 5 434 000 a vouezhioù, Cavaignac 1 448 000, Ledru-Rollin 370 000, Raspail 37 000 ha Lamartin 18 000). Nac'hañ a reas touiñ fealded d'ar priñs-impalaer goude taol-stad an 2 a viz Kerzu 1851.
Dilennet evel kannad Pariz e 1852 hag e 1857, enebiñ a reas ouzh an Impalaeriezh ha mont a reas war e leve er Sarthe. Mervel a reas a-daol-trumm, e miz Here 1857, en e gastell Ourne, e Flée.

## Notennoù ha daveennoù

* ↑ Lettres d'Eugène Cavaignac, Expédition de Morée (1828-1829), Revue des deux Mondes, 141, 1añ a viz mai 1897.
* ↑ Jean-Jacques Tur (2012). Ombres et lumières de l'Algérie française, L’Harmattan (in fr). 202 p. ISBN 978-2-296-96972-8. .
# Forces Nouvelles (luskad)

Forces nouvelles a zo ul luskad arzel krouet gant ar buruteller ha livour Henri Héraut e 1935, enebet e oa ouzh al luskad trivliadelour, ar gubouriezh hag an arz difetis. Gant al luskad-se e oa un distro d'an hinienn, d'an natur ha d'an dresadenn.
Ul luskad eo a lak an tresañ war-raok, o kemer skouer war al livourien evel Ucello, Ingres pe David c'hoazh.
Al luskad a zo bet divodet e 1939 pa oa kroget an Eil Brezel-bed. Evit lod eus an istorourien e kendalc'h al luskad betek 1942.

## Izili al luskad

* Henri Héraut
* Robert Humblot
* René Iché
* Henri Jannot
* Jean Lasnes
* André Marchand
* Jean Martin
* Raymond Moisset
* Georges Rohner
* Pierre Tal-Coat
* Claude Venard

## Notennoù ha daveennoù

* ↑ https://oneartyminute.com/lexique-artistique/groupe-des-forces-nouvelles?srsltid=AfmBOopAb6OsTe8MilbuJDNResezU9uVxpPJYkbWjBmd2ywBG2p_dm0s
* ↑ https://www.liberation.fr/culture/1997/02/27/on-peint-d-abord-pour-soi-avec-le-groupe-forces-nouvelles-georges-rohner-ne-en-1913-pronait-la-liber_195745/
* ↑ https://data.bnf.fr/fr/ark:/12148/cb11931502s
* ↑ https://theses.fr/2014PA100081
* ↑ https://www.peintrejeanmartin.com/la-participation-au-groupe-forces-nouvelles/
# Letrin c'hoari

Letrin c'hoari a vez graet eus un urzhiataer a zo c'hoari e bal pennañ. Div c'hiz ez eus dre vras: letrinoù rik ha letrinoù hezoug. Renket e vezont e meur a remziad:

### Remziad kentañ: letrinoù hep kewerier (1969-1977)

* Magnavox Odyssey

### Eil remziad: letrinoù 8 bit abred, a-raok "crash" ar greanterezh (1977-1983)

* Atari 2600
* Atari 5200
* Colecovision
* Intellivision (ar letrin 16 bit gentañ an hini eo)
* Philips G7000
* Vectrex

### trede remziad: letrinoù 8 bit diwezhat (1983-1990)

* Nintendo Entertainment System (NES, Famicom)
* Sega Master System (SMS)
* PC Engine
* Atari 7800

### pevare remziad: letrinoù 16 bit (1990-1996)

* Sega Mega Drive (Sega Genesis)
* Super Nintendo Entertainment System (Super Famicom)
* SuperGrafx
* Neo-Geo
* CD-i
Letrioù hezoug:
* Nintendo Game Boy
* Atari Lynx
* Sega Game Gear

### pempvet remziad: letrinoù 32 pe 64 bit (1993-2000)

* Pippin
* Sega Saturn (32 bit)
* Nintendo 64 (64 bit)
* PlayStation (32 bit)
* Atari Jaguar (64 bit)
* CD32 (32 bit)
* Virtual Boy (32 bit)
* 3DO (32 bit)

### c'hwec'hvet remziad: letrinoù 128 bit liesvedia (2000-2006)

* Dreamcast (128 bit)
* PlayStation 2 (128 bit)
* GameCube (128 bit)
* Xbox (32 bit hepken, Pentium III)
Letrinoù hezoug:
* Game Boy Advance (GBA, 32 bit)
* Nokia N-Gage

### Seizhvet remziad: letrinoù 128 bit dezho kevreadennoù Wi-Fi (2005-)

* Nintendo Wii
* Xbox 360
* PlayStation 3
Letrinoù hezoug:
* Nintendo DS
* PlayStation Portable (PSP)
# Game Boy Advance

Game Boy Advance zo ul letrin c'hoari hezoug evit ar c'hoarioù video, bet diorroet ha gwerzhet gant Nintendo adalek 2001 betek 2010.
# GameCube

Ar GameCube zo ur letrin c'hoari ti ijinet gant Nintendo. Embannet eo bet e Japan d'ar 14 a viz Gwengolo 2001, en Norzhamerika d'an 18 a viz Du 2001, en Europa d'an 3 a viz Mae 2002, hag en Aostralia d'an 22 a viz Ebrel 2002. Dilezet eo bet ar Gamecube evit an Nintendo 64. Evel c'hwec'hvet remziad letrinoù c'hoarioù video ti, ar GameCube a oa bet o kevezañ gant PlayStation 2 hag Xbox.
# Mega Drive

Ul letrin c'hoari 4re remziad eo. Deuet eo maez e 1989 en Europa.
Daoust ma ne oa ket galloudus kenañ, ez eus bet un toullad a c'hoari dreist a zo deuet maez warni.
Ar Sega Master System pe SMS (e Japan: SG-1000 Mark III) a zo ul letrin c'hoari eus an trede remziad. Deuet e oa er-maez e 1986 en Norzhamerika hag en Europa, hag e 1987 e Japan. Daoust d'al letrin-mañ bezañ buanoc'h he c'hewerier hag uhelloc'h he spister grafikel evit re an Nintendo Entertainment System, ne oa ket gwerzhet nemet 13 milion skouerenn anezhi en holl betek 1996.

## C'hoarioù heverk

* After Burner
* Alex Kidd
* Astro Warrior
* Choplifter
* Double Dragon
* Ecco the Dolphin
* Ghouls 'n Ghosts
* Golden Axe Warrior
* Hang-On
* Out Run (アウトラン)
* Phantasy Star (ファンタシースター)
* Psycho Fox
* Shinobi (忍)
* Sonic the Hedgehog
* Space Harrier
* Wonder Boy
* Ys: The Vanished Omens
# Sega Saturn

Sega Saturn (Japaneg: セガサターン Sega Satān) a oa ul letrin c'hoari 32bit embannet gant Sega. Embannet e oa bet d'an 22 a viz Du 1994 e bro Japan, an 11 a viz Mae 1995 er Stadoù-Unanet hag an 8 a viz Gouhere 1995 en Europa. Stumm ar c'hoarioù a oa dreist-holl reoù arcade ha reoù adsavet, ar savennn a implije ar stumm CD-ROM.
Krog e oa bet al labour War ar Sega Saturn e 1992, kemmet e oa bet stumm ar c'heflisker c'hoari e 1994 evit dont a-benn da dalañ ouzh ar PlayStation gant Sony a oa da vezañ embannet. Ar Saturn en doa graet berzh e-penn kentañ e bro Japan met ur c'hwitadenn e vezo dre ma chomo hep gwerzhadennoù uhel e Stadoù-Unanet Amerika memes ma oa bet embannet e Mae 1995 pevar miz a-raok an deiziad embann a oa bet lakaet da ofisiel.
a vo kavet e Wikimedia Commons.
# Xbox

An Xbox zo ul letrin c'hoari ti ha kentañ hini an heuliad Xbox savet gant Microsoft. Embannet e oa bet d'ar 15 a viz Du 2001, e Norzhamerika, goude-se en Aostralia, Europa ha Japan e 2002. Ar c'hentañ gwech e oa da welet an embregerezh Microsoft o vont e-touez marc'had al letrinoù c'hoari video. Dre ma oa unan eus ar c'hwec'hvet remziad letrinoù ti e gevezas gant ar PlayStation 2 eus Sony hag an Nintendo GameCube. Bez e oa ivez ar c'hentañ letrin c'hoari video ti produet gant un embregerezh stadunanat abaoe an Atari Jaguar bet paouezet he froduerezh e 1996.
# Xbox 360

An Xbox 360 zo ul letrin c'hoari evit an ti savet gant Microsoft. Bez eo warlerc'hiad an Xbox diazez, an eil letrin eo d'an heuliad Xbox. An Xbox 360 a oa bet o keveziñ gant hini Sony ar PlayStation 3 hag hini Nintendo ar Wii da geñver letrinoù seizhvet remziad. An Xbox 360 a voe diskouezhet dre un doare ofisiel war ar chadenn skinwel MTV d'an 12 a viz Mae 2005. Diwezatoc'h e voe roet munudoù teknikel, ha keloù war an embann evit ar c'hoarierien e-pad an Electronic Entertainment Expo (E3).
# Xbox heuliadoù X/S

An Xbox Series X pe Xbox Series S eo anv ar pevare remziad en heuliad letrinoù c'hoari video Xbox. Embannet eo bet d'an 10 a viz Du 2020, an doare uhelañ eus an Xbox Series X hag an hini izelañ an Xbox Series S hag ul lodenn int eus an 9vet remziad letrinoù c'hoarioù video, gant hini Sony ar PlayStation 5, embannet ar memes miz. An doare X hag S eus an Xbox a oa gwelloc'h evit na oa an Xbox One.
# Zom 100: Bucket List of the Dead

Zom 100: Bucket List of the Dead (ゾン100〜ゾンビになるまでにしたい100のこと〜, Zon 100 ~Zonbi ni Naru Made ni Shitai 100 no Koto~$^?$) zo un heuliad mangaoù japanat skrivet gant Haro Aso ha treset gant Kotaro Takata. Bez eo bet embannet gant Shogakukan evel seinen er gelaouenn Monthly Sunday Gene-X abaoe miz Here 2018. Dastumet eo bet ar chabistroù en 18 tankōbon e miz Du 2024. An heuliad a zo bet prenet evit ar stumm saoznek en Norzhamerika gant Viz Media hag evit gevred Azia emañ ar gwirioù gant Shogakukan Asia.
Ur stumm stirad skinwel anime a zo bet produet gant Bug Films ha skignet etre miz Gouhere ha miz Kerzu 2023. Er-maez eus Azia eo perc'hennet ar gwirioù gant Viz Media. Muse Communication en deus prenet lisañs an dresadenn-vev e rannvroioù su ha gevred Azia. Ur film gwirion a zo bet savet ha skignet war Netflix e miz Eost 2023.

## Istor

Akira Tendo, 24 vloaz a zo o labourat evel un damsklav en ur burev en un embregerezh bruderezh. Un deiz e kompren eo dister e vuhez hag hep pal ebet. Abaoe tri bloaz ne ra nemet bezañ flastret en embregerezh ha skuizh eo a-benn bremañ. Un apokalips zombi a grog e Tokyo, evit Akira n'eo ket ur gwall dra met ur chañs evit bevañ leun a avanturioù n'en dije ket gallet bevañ en ur genderc'hel gant e vuhez labour. Divizout a ra sevel ul listenn kant obererezh d'ober a-raok bezañ troet en ur zombi. Dre-se en deus adkavet ur pal.

## Liammoù diavaez

* (ja) Zom 100: Bucket List of the Dead lec'hienn ofisiel ar manga en Monthly Sunday Gene-X
# Tankōbon

Un tankōbon (単行本, "dieub pe levr e-unan"$^?$) pe tankobon pe tankoubon zo ur stumm standart levrioù embannet e Bro-Japan, gant reoù all evel shinsho pe bunkobon. Ar mangaoù tankōbon a zo savet gant meur a chabistr, ha meur a dankobon a vez o sevel un heuliad manga.
E-touez brasañ embannerien manga tankōbon emañ Jump Comics (evit heuliadoù Shueisha en Weekly Shōnen Jump ha kazetennoù all Jump), Kodansha a embann ar gelaouenn Shōnen Magazine , Shogakukan a embann ar gelaouenn Shōnen Sunday, hag Akita Shoten a embann ar gelaouenn Shōnen Champion.

## Notennoù ha daveennoù

* ↑ https://www.britishmuseum.org/blog/manga-brief-history-12-works
# Nintendo Entertainment System

Nintendo Entertainment System (NES) :
| Produer : | Nintendo |
| Giz : | Letrin c'hoarioù video |
| Remziad : | 3de remziad (8 bit) |
| Padelezh ar c'henderc'h : | 1983-2003 |
| Kewerier : | Ricoh 6502 |
| Memor fresk (RAM) : | 2 K |
| Memor sonn (ROM) : | |
| Spister uhellañ : | 256x240, 16 liv |
| Kanolioù son : | 4 (Famicom), 5 (NES) |
| Mediaoù : | kartouchennoù |
| Niver a skouerennoù gwerzhet : | 60 milion |
| Gwelet ivez: Koñsolennoù c'hoarioù video ||
Ul letrin c'hoari eus an trede remziad eo an Nintendo Entertainment System pe NES produet gant Nintendo eus 1983 betek 2003. Al letrin ar muiañ gwerzhet er bloavezhioù 1980 ha 1990 an hini eo. E Japan, he bro orin, e oa bet gwerzhet al letrin dindan an anv Nintendo Family Computer pe Famicom. Lod eus ar c'hoarioù produet evit an NES e Japan ne oa ket lakaet e gwerzh nag en Europa nag er Stadoù Unanet.

## Roll ar c'hoarioù

* Roll c'hoarioù NES

## Liamm diavaez

* ClassicGaming.com's Museum – Nintendo Entertainment System (NES) - 1985-1995 (e saozneg)
# Sega Master System

Sega Master System (SMS) :
| Produer : | Sega |
| Giz : | Letrin c'hoarioù bideo |
| Remziad : | Trede remziad (8 bit) |
| Padelezh ar c'henderc'h : | 1986-1996 |
| Kewerier : | Z80 |
| Memor fresk (RAM) : | 8 Ke |
| Memor sonn (ROM) : | 8 - 256 Ke |
| Spister uhellañ : | 256x240, 32/64 liv |
| Kanolioù son : | 4 x mono |
| Mediaoù : | kartouchennoù & kartennoùigoù |
| Niver a skouerennoù gwerzhet : | 13 milion |
| Gwelet ivez: Koñsolennoù c'hoarioù video ||
Ar Sega Master System pe SMS (e Japan: SG-1000 Mark III) a zo ul [[letrin c'hoari eus an trede remziad. Deuet e oa er-maez e 1986 er Stadoù Unanet hag en Europa, hag e 1987 e Japan. Daoust d'al letrin-mañ bezañ buanoc'h he c'hewerier hag uhelloc'h he spister grafikel evit re an Nintendo Entertainment System, ne oa ket gwerzhet nemet 13 milion skouerenn anezhi en holl betek 1996.

## C'hoarioù heverk

* After Burner
* Alex Kidd in Miracle World
* Astro Warrior
* Choplifter
* Double Dragon
* Ecco the Dolphin
* Ghouls 'n Ghosts
* Golden Axe Warrior
* Hang-On
* Out Run (アウトラン)
* Phantasy Star (ファンタシースター)
* Psycho Fox
* Shinobi (忍)
* Sonic the Hedgehog
* Space Harrier
* Wonder Boy
* Ys: The Vanished Omens
# Nintendo DS

Nintendo DS :
| Produer : | Nintendo |
| Giz : | Letrin hezoug |
| Remziad : | 7ved remziad |
| Padelezh ar c'henderc'h : | 2004- |
| Kewerier : | ARM9 & ARM7 |
| Memor fresk (RAM) : | 4 Me |
| Memor sonn (ROM) : | 128 Me (kartennoùigoù) 32 Me (kartouchennoù) |
| Spister uhellañ : | 256x192x2, 262.144 liv |
| Kanolioù son : | 16 |
| Mediaoù : | kartouchennoù GBA; kartennoùigoù DS |
| Niver a skouerennoù gwerzhet : | 81 milion (2008-6) |
| Gwelet ivez: Koñsolennoù c'hoarioù video ||
D’an 2 a viz Kerzu 2004 e Japan, d'an 21 a viz Du 2004 e Norzh-Amerika ha d’an 11 a viz Meurzh 2005 en Europa e oa deuet er-maez an Nintendo DS (DS evit Daou Skramm). Gant Nintendo eo bet savet al letrin c'hoari hezoug-mañ.
Aveet eo gant arc’hwelioù na oa ket anezho d’ar c’hoarioù video hezoug betek-henn :
* Implij daou gilskramm sklêrijennet
* Ur mikrofon e-barzhet
* Daou porzh kartouchenn (unan evit ar c’hoarioù DS, unall evit re ar Game Boy Advance)
* Daou uhelgomzer stereo a c’hell kas ur son Virtual Dolby Surround
* Ur gevreadenn Wi-Fi. Dre se e c’hell kevreañ 16 letrin kenetrezo ha mont gant an Nintendo WiFi Connection evit c’hoari da Mario Kart DS pe Animal Crossing DS.
D'an 2 a viz Meurzh 2006 ez eo deuet er-maez an DS lite e Japan. Lakaet eo bet e gwerzh en Europa un nebeud mizioù goude.

## C'hoarioù heverk

| Advance Wars: Dual Strike Animal Crossing Big Brain Academy Brain Age: Train Your Brain in Minutes a Day Clubhouse Games Dr. Kawashima’s Brain Training 2 English Training Jam with the Band Jump Super Stars Kirby: Canvas Curse | Mario & Luigi: Partners in Time Mario Hoops 3-on-3 Mario Kart DS Meteos Metroid Prime: Hunters Metroid Prime Pinball New Super Mario Bros. Nintendogs Pokémon Dash Pokémon Diamond and Pearl | Pokémon Mystery Dungeon: Blue Rescue Team Pokémon Ranger Pokémon Trozei Shaberu! DS Cuisine Navi Star Fox Command Super Mario 64 DS Super Princess Peach Tetris DS WarioWare: Touched! Yoshi Touch & Go |

### Liammoù diavaez

a vo kavet e Wikimedia Commons.
* Lec’hienn ofisiel japanat
* Lec’hienn ofisiel amerikan